პოლ ფურმარიე

პოლ ფრედერიკ ჟოზეფ ფურმარიე ( დ. 25 დეკემბერი, 1877 — გ. 20 იანვარი, 1970) — ბელგიელი გეოლოგ-ტექტონისტი. ბელგიის მეცნიერებისა და ხელოვნების სამეფო აკადემიის წევრი (1919). მრავალი პუბლიკაციის ავტორი გეოლოგიის დარგში.Biographie de Paul Fourmarier www.kaowarsom.be 

1899 წელს დაამთავრა ლიეჟის უნივერსიტეტი. მუშაობდა იქვე (1901–48, 1927 წლიდან პროფესორი). ძირითადი შრომები აქვს სტრატიგრაფიაში, ტექტონიკასა და ჰიდროგეოლოგიაში, ამას გარდა, იკვლევდა ბელგიისა და ბელგიის კონგოს გეოლოგიასა და ცენტრალური აფრიკის სხვა რეგიონებს. განსაკუთრებულ ყურადღებას უთმობდა ნაოჭა სტრუქტურებისა და კლივაჟის შესწავლას; აღწერა შარიაჟები არდენებში. გამოიკვლია კონტინენტების დრეიფის პრობლემა. იყო ბელგიის გეოლოგიური საზოგადოების გენერალური მდივანი (1908–33). დაჯილდოებულია ლონდონის გეოლოგიური საზოგადოების უოლასტონის მედლითა (1957)Geological Society of London | Wollaston Medal და ეკონომიკური გეოლოგიური საზოგადოების პენროუზის ოქროს მედლით (1952).Society of Economic Geologists | Penrose Gold Medal მისი სახელობისაა მინერალი ფურმარიერიტი.Fourmarierite Mineral Data webmineral.com

სქოლიო



კატეგორია:დაბადებული 25 დეკემბერი
კატეგორია:დაბადებული 1877
კატეგორია:გარდაცვლილი 20 იანვარი
კატეგორია:გარდაცვლილი 1970
კატეგორია:ბელგიელი გეოლოგები